10.01.2023. NATJEČAJI ZA RADNA MJESTA

10.01.2023.

Temeljem članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20) te odredbi Pravilnika o načinu i postupku zapošljavanja u GŠ Josipa Hatzea,  Glazbena škola Josipa Hatzea, raspisuje sljedeći

N  A  T  J  E  Č  A  J

za radno mjesto

* nastavnik/nastavnica klavira – puno radno vrijeme na određeno, zamjena – 1 izvršitelj
* nastavnik/nastavnica klavira – 11 sati neposredne nastave tjedno na određeno, zamjena – 1 izvršitelj
* nastavnik/nastavnica klavira, DO Trogir – puno radno vrijeme na određeno, zamjena – 1 izvršitelj
* nastavnik/nastavnica klavira, DO Trogir – puno radno vrijeme na neodređeno – 2 izvršitelja
* nastavnik/nastavnica klavira, DO Postira – 13,33 sati neposredne nastave tjedno na neodređeno – 1 izvršitelj
* nastavnik/nastavnica skupnog muziciranja – 6 sati neposredne nastave tjedno na neodređeno – 1 izvršitelj
* nastavnik/nastavnica klarineta – 15 sati neposredne nastave tjedno na određeno, zamjena – 1 izvršitelj
* nastavnik/nastavnica kontrabasa – 4 sata neposredne nastave tjedno na neodređeno – 1 izvršitelj
* nastavnik/ nastavnica horne – 6 sati nastave tjedno na neodređeno – 1 izvršitelj
* nastavnik/ nastavnica tube – 6 sati nastave tjedno na određeno, do 31.08.2023. – 1 izvršitelj
* nastavnik/nastavnica udaraljki – puno radno vrijeme na neodređeno – 1 izvršitelj
* nastavnik/ nastavnica povijesti glazbe – 18 sati nastave tjedno na određeno, zamjena – 1 izvršitelj
* korepetitor/korepetitorica baleta – puno radno vrijeme na određeno, zamjena – 1 izvršitelj
* plesač/plesačica klasičnog baleta – puno radno vrijeme na neodređeno – 1 izvršitelj
* tajnik/tajnica – puno tradno vrijeme na neodređeno – 1 izvršitelj
* spremač/spremačica – puno radno vrijeme na određeno, do 31.08.2023. – 1 izvršitelj
* spremač/spremačica, DO Kaštela, puno radno vrijeme na određeno, zamjena – 1 izvršitelj

UVJETI:  
Uz opće uvjete za zasnivanje radnog odnosa sukladno općim propisima o radu, kandidati moraju ispunjavati uvjete iz čl. 105 st. 1., 2. i 7. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/2018, 98/19, 64/20-dalje u tekstu: Zakon o odgoju i obrazovanju) i čl. 45. Pravilnika o stručnoj spremi i pedagoško-psihološkom obrazovanju nastavnika u srednjem školstvu (NN 1/96, 80/99).

POTREBNA DOKUMENTACIJA I NJEZIN OBLIK:  
Uz pisanu prijavu, u kojoj je potrebno navesti osobne podatke (ime i prezime, adresu prebivališta odnosno boravišta, broj telefona/mobitela,  e – mail adresu, naziv radnog mjesta na koje se kandidat prijavljuje), kandidati su dužni priložiti sljedeće dokumente:

- vlastoručno potpisana prijava na natječaj, s naznakom na koje se radno mjesto kandidat prijavljuje - životopis, vlastoručno potpisan

- dokaz o odgovarajućoj vrsti i razini obrazovanja, sukladno propisu

- dokaz o državljanstvu (domovnica)

- rodni list, u slučaju kad je na dokumentu o stručnoj spremi navedeno ranije prezime

- uvjerenje nadležnog suda da se protiv kandidata ne vodi kazneni postupak ili da je pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi, ne stariji od dana objave ovog natječaja (tzv. „potvrda o nekažnjavanju“)

- elektronički zapis o radnopravnom statusu iz evidencije HZMO

Potrebna dokumentacija prilaže se u neovjerenoj preslici i ne vraća se kandidatu nakon završenog natječajnog postupka. Kadidat koji bude izabran dužan je dostaviti izvornike traženih isprava prije zaključivanja ugovora o radu.

NAČIN I ROK DOSTAVE PRIJAVE

Rok za podnošenje prijava kandidata na ovaj natječaj jest 8 dana od dana njegove objave na mrežnim stranicama i oglasnim pločama Hrvatskog zavoda za zapošljavanje, odnosno na mrežnim stranicama i oglasnim pločama Glazbene škole Josipa Hatzea u Splitu.

Prijave na natječaj mogu se dostaviti osobno, uručivanjem u tajništvu Škole, ili poštom preporučeno, na adresu: Glazbena škola Josipa Hatzea, Trg Hrvatske bratske zajednice 3, 21000 Split, s naznakom „za natječaj“.

O rezultatima natječaja kandidati će biti obaviješteni putem mrežne stranice Škole u roku od 8 dana od dana izbora kandidata.

VAŽEĆA – NEVAŽEĆA PRIJAVA  
Važećom prijavom smatra se ona koja sadrži sve podatke i priloge navedene u natječaju.  
Ako je prijava kandidata nepravodobna, nepotpuna ili ako kandidat ne ispunjava formalne uvjete iz natječaja, isti se  neće smatrati kandidatom na natječaju. Takav kandidat se posebno ne obavještava o razlozima zašto se ne smatra kandidatom natječaja.

PREDNOSTI PRI ZAPOŠLJAVANJU  
Kandidati koji prema posebnim propisima ostvaruju pravo prednosti pri zapošljavanju trebaju se u prijavi na natječaj pozvati na to pravo te uz prijavu na natječaj priložiti i svu propisanu dokumentaciju prema tom posebnom zakonu.

Sukladno članku 103. Zakona o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19, 84/21), Glazbena škola Josipa Hatzea poziva osobe iz članka 102. stavaka 1.-3. navedenog zakona da dostave potrebne dokaze iz članka 103. stavak 1. navedenog zakona u svrhu ostvarivanja prava prednosti pri zapošljavanju. Dokazi su dostupni na poveznici Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)  
  
Kandidati koji se pozivaju na pravo prednosti pri zapošljavanju prema Zakonu o civilnim stradalnicima iz Domovinskog rata (NN 84/21) uz prijavu na natječaj dužni su priložiti sve potrebne dokaze dostupne na poveznici:  
[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), uz prijavu na natječaj dužni su, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

INOZEMNA OBRAZOVNA KVALIFIKACIJA  
Kandidat koji je stekao obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN 57/96, 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03, 198/03, 138/06, 45/11) te, u skladu sa Zakonom o reguliranim profesijama i priznavanju inozemnih stručnih kvalifikacija (NN br 82/15), rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

DODATNA PROCJENA I TESTIRANJE KANDIDATA  
Kandidati mogu, po potrebi, biti pozvani na procjenu i vrednovanje (provjeru) prema odredbama Pravilnika o načinu i postupku zapošljavanja u Glazbenoj školi Josipa Hatzea koji je dostupan na mrežnim stranicama Škole, o čemu će biti obaviješteni e-mailom te putem obavijesti na mrežnim stranicama Škole.  Ako kandidat ne pristupi procjeni i vrednovanju smatrat će se da je povukao prijavu na natječaj.

ZAŠTITA OSOBNIH PODATAKA

Sukladno odredbama Uredbe (EU 2016/679) Europskog parlamenta i vijeća Europe od 27.04.2016. o zaštiti pojedinca u vezi s obradom osobnih podataka i o slobodnom kretanju takvih podataka, prijavom na natječaj kandidat daje privolu GŠ Josipa Hatzea za prikupljanje i obradu osobnih podataka navedenih u prijavi na javni natječaj u svrhu provedbe istog.  

OBAVJEŠTAVANJE U POSTUPKU  
O rezultatima natječaja kandidati će biti obaviješteni putem mrežne stranice Škole u roku od 8 dana od dana izbora kandidata. Objavom rezultata natječaja na mrežnoj stranici Škole smatrat će se da su svi kandidati obaviješteni te neće biti pojedinačno obavještavani.

RAVNOPRAVNOST SPOLOVA  
Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.